**Bilag 1**

**Definitioner**

**Arbejdsdag** betyder alle Dage, bortset fra officielle danske helligdage, juleaftensdag, nytårsaftensdag og grundlovsdag. 1. maj er en Arbejdsdag.

**Dag** betyder enhver kalenderdag.

**Dokumentation** betyder enhver beskrivelse relateret til levering eller brug af de i Kontrakten beskrevne Services.

**Driftsmiljø** betyder de it-miljøer, som Leverandøren skal stille til rådighed ved Kontraktens opfyldelse.

**Due Diligence Information** betyder oplysninger, materiale og anden dokumentation som angivet i bilag 2b og bilag 3a eller som inden Kontraktens indgåelse i øvrigt er udleveret til Leverandøren af Kunden eller indsamlet af Leverandøren selv, eksempelvis gennem besigtigelse til af Kundens it-miljø.

**God it-skik** er en alment accepteret god udførelse inden for et bestemt område.

**Kontrakten** betyder nærværende kontrakt med bilag.

**Kundens data** omfatter alle informationer overgivet til Leverandørens behandling i forbindelse med leveringen af aftalte Services, kundespecifikke logfiler og support data generet i forbindelse med leveringen af aftalte Services, samt statistiske data genereret automatisk, eller udarbejdet manuelt af Leverandøren, om Kundens brug af Services.

**Overdragelsesplan** betyder en plan for overdragelse af opgaver fra Leverandøren til Kunden eller tredjemand i forbindelse med helt eller delvist ophør, jf. Kontraktens punkt 15 og bilag 4d.

**Overtagelsesdag** betyder den Dag, hvor Leverandøren består overtagelsesprøven, jf. bilag 3g.

**Parterne** betyder Kunden og Leverandøren, idet ”Part” betyder én af disse.

**Persondataforordningen** betyder Europa-Parlaments og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse).

**Samarbejdsorganisationen** betyder den til enhver tid i henhold til bilag 8 fastlagte organisation til håndtering af Parternes samarbejde.

**Servicemål** betyder de aftalte mål for en Service, der er angivet i bilag 7.

**Services** betyder de ydelser, Leverandøren skal levere i henhold til Kontrakten, herunder bilag 4.

**Sikkerhedshændelser** er en hændelse, der negativt påvirker eller vurderes at ville kunne påvirke tilgængelighed, integritet eller fortrolighed af data, informationssystemer, digitale netværk eller digitale tjenester.

**Standard Tredjepartsydelser** betyder de Tredjepartsydelser, der er angivet som standard tredjepartsydelser i Bilag 4h. Dette omfatter typisk ydelser leveret af tredjeparter, som både anvendes til Leverandørens opfyldelse af Kontrakten med Kunden og til opfyldelse af aftaler med andre kunder. Der vil ofte være tale om ydelser leveret via en cloudleverandør og stillet til rådighed under dennes standardvilkår.

**Tredjepartsleverandør** betyder enhver fysisk eller juridisk person der bidrager til Leverandørens opfyldelse af Kontrakten, herunder med Leverandøren koncernforbundne selskaber.

**Tredjepartsydelse** betyder alle de ydelser der leveres af Tredjepartsleverandører til brug for opfyldelsen af leveranceansvaret under Kontrakten, uanset om Tredjepartsleverandøren er angivet i bilag 4h.